सैनिक आमाविलाई क्रिकेट उपाधि
सैनिक आवासीय महाविद्यालय ‘ए’ ले प्रधानसेनापति अन्तरस्कुल ट्वान्टी–२० क्रिकेट प्रतियोगिता जितेको छ । सैनिकले फाइनलमा मोक्क्षदा स्कुललाई ४० रनले पराजित गर्दै उपाधि उचालेको हो ।
काठमाडौँ — सैनिक आवासीय महाविद्यालय ‘ए’ ले प्रधानसेनापति अन्तरस्कुल ट्वान्टी–२० क्रिकेट प्रतियोगिता जितेको छ । सैनिकले फाइनलमा मोक्क्षदा स्कुललाई ४० रनले पराजित गर्दै उपाधि उचालेको हो ।सैनिक आवासीय माविको सल्लाघारीस्थित मैदानमा सैनिकले निर्धारित २० ओभरमा ९ विकेट गुमाई १ सय ७ रन बनायो । निमिक्स श्रेष्ठले १३ बल खेल्दै ३ चौका प्रहार गरी २० रन बनाए । आर्यान थापाले १७ र जेसन अधिकारीले १२ रनको योगदान दिए । मोक्क्षदाबाट संयम नेपाल र शार्दूल पोखरेलले २–२ तथा इशान शाहले १ विकेट लिए ।संयमले ३५ रन बनाए पनि जबाफमा आएको मोक्सदा १६.१ ओभरमा ६७ रनमा अलआउट भयो । संयमले २६ खेल्दै ६ चौका प्रहार गरे । अमन राजपुतले १४ रन बनाए । सैनिकबाट पूजन भट्टराई र प्रत्युष आचार्यले ३–३ विकेट लिए । पूजनले ४ ओभरमा ११ र प्रत्युषले ४ ओभरमा १७ रन खर्चे । तुफान राईको नाममा २ विकेट रह्यो । प्रत्युष प्लेयर अफ द फाइनलमा चुनिए ।नेक्सस एकेडेमीका विवेक यादव उत्कृष्ट ब्याटर, डीएभीका कृतिक ज्ञवाली उत्कृष्ट बलर र मोक्सदाका संयम प्रतियोगिताका उत्कृष्ट खेलाडीमा चुनिए ।